       ROMÂNIA

JUDEŢUL HARGHITA

  ORAŞUL BORSEC

 CONSILIUL LOCAL
H O T Ă R Â R E A  Nr.101/2021 
Privind  trecerea în domeniul privat al orașului a  unui  imobil, teren intravilan, dezmembrare  și  intabularea acestuia 




Consiliul local orășenesc Borsec,




Având în vedere  ,  raportul compartimentului pentru urbanism și amenajarea teritoriului din cadrul aparatului de specialitate al primarului  înregistrată sub nr.140/2021  prin care se arată necesitatea trecerii în domeniul privat al orașului a unui imobil ,  teren intravilan, dezmembrare precum și  intabularea acestuia .

                           În urma verificărilor efectuate s-a constatat faptul că,  suprafața de teren  nu face  obiectul unei  cereri de reconstituire a dreptului de proprietate privată depusă anterior în temeiul Legii nr.18/1991 republicată, privind fondul funciar, Legii nr. 10/2001 care reglementează regimul juridic al imobilelor preluate în mod abuziv în perioada 6 martie 1945 - 22 decembrie 1989, nu este grevat de sarcini şi nu formează obiectul unor litigii,  Referatul de aprobare nr.145/ 2021 ,
                      Luând în considerare prevederile art. 26, art.36(1) din Legea nr. 18/1991 privind fondul funciar cu modificările și completările ulterioare, art.41(52) din Ordonanța de Urgență al Guvernului nr.31/2018,   art.557(2), art. 876, 881, 888, 889(2)  din Legea nr.287/2009, privind Codul Civil cu modificările și completările ulterioare,  , art.37(1) din Legea  nr.7/1996 privind cadastrul și publicitatea imobiliară, cu modificările și completările ulterioare ,  Legea nr. 273/2006 privind finanțele publice locale, Hotărârea Consiliului  local orășenesc Borsec nr.33/2021 privind aprobarea bugetului local pe anul 2021, rectificat.



Văzând avizul de aprobare  al comisiei  pentru urbanism ,amenajarea teritoriului  și comisia buget finanțe din cadrul  Consiliului local orășenesc Borsec



          În temeiul dispozițiunilor  art.133(1),  art. 129(2),lit.c), art.129(6), lit.c), art.129(8), lit.b),  art.139(3, lit.e) , Cap.VIII, art.196(1), lit. a), art.197 privind Codul Administrativ și cu respectarea prevederilor Legii nr.52/2003 privind transparența decizională  în administrație publică
H O T Ă R E Ş T E 

                                     Art.1.(1)  Trecerea în domeniul privat a unui  imobil, teren intravilan, dezmembrare  și  intabularea acestuia.
                                    Identificarea terenului  , conform extrasului  de Carte Funciară  a planului  de amplasament și delimitare a imobilului.
                     - imobil teren intravilan în suprafață de 11.641 mp. identificat cadastral în CF 52314 Borsec , Nr.CF vechi  1247 Lăzarea Partea a-II-a  Borsec, nr.top. 608/15/2/b/4/2/2/2/2/4/2/2/4/6/b/d/f/2/2/4/6/8, Statul Român, administrare operativă Sfatul Popular al orașului Borsec;




               (2) Dezmembrarea suprafeței de 11.641 mp., în 3(trei) loturi după cum urmează:



Lot. I     156 mp.,



Lot.II:    662 mp.,



Lot.III:   10.823 mp.,
                                    Art.2.  Se solicită ca OCPI- Cartea funciară să radieze  din Cf - urile menționate  la art.1  al inscripției -  Statul Român, în administrarea operativă a Sfatului Popular al orașului Borsec.
                                 Art.3. Aprobă plata cheltuielilor  ocazionale de intabulare    , din bugetul local pe anul 2021, cap.51.02.01.03(autorități executive), art.20.01.30 ( alte bunuri și servicii pentru întreținere și funcționare)




        Art.4. Cu aducerea la îndeplinire a prevederilor prezentei hotărâri se încredințează, primarul  localității  în colaborare cu  Biroul de Carte Funciară Toplița.



       Art.5. Prin grija secretarului general al unității administrativ teritoriale Borsec, prezenta hotărâre se aduce la cunoștință publică prin afișaj la sediul primăriei.

                          Art.6. Prin grija secretarului general al unității administrativ teritoriale Borsec, prezenta hotărâre se înaintează :

                                       Instituției Prefectului județului Harghita pentru verificarea legalității actului administrativ.                                     

                                       Biroului  de Carte Funciară Toplița.
                                       Compartimentului de resort din cadrul aparatului de specialitate al primarului;


Borsec, la  13   decembrie  2021






                          PREŞEDINTELE ŞEDINŢEI,








                Olteanu Petrică Ovidiu
